
ДО
ОБЩИНСКИ  СЪВЕТ – БУРГАС

Д О К Л А Д Н А     З А П И С К А

От Димитър Николов – Кмет на Община Бургас

ОТНОСНО: Удостояване на режисьора – проф.Георги Дюлгеров със званието „Почетен гражданин на Община Бургас”.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Община Бургас е постъпило предложение от инициативен граждански комитет за присъждане званието „Почетен гражданин на Община Бургас“ на проф. Георги Дюлгеров. 
Проф. Георги Дюлгеров е роден на 30.09.1943 г. в град Бургас. Завършва Държавен университет за кинематография „Сергей Герасимов“ в Москва. Работи като преподавател по кинорежисура и ръководи клас в НАТФИЗ „Кръстьо Сарафов“. През 1995 година получава титлата доцент, а през 1999 година – професор. 
Много от филмите на проф. Г. Дюлгеров са част от златната класика в родното кино, а „Авантаж“ (1977) и до днес остава българският игрален филм с най-високо отличие („Сребърна мечка“) от Международния кино-фестивал в Берлин (1978). 

Сцените в някои от филмите му са снимани в Бургас, а посредством големия екран са показани в различни точки на света, като по този начин авторът им се превръща в една от емблемите на нашия град.
По идея на проф. Г. Дюлгеров, за тринадесета поредна  година, в Бургас се организира и провежда Международния кино фестивал „София филм фест на брега“. Чрез него режисьорът представя десетки филми на утвърдени имена в световното кино.
На основание гореизложеното, отчитайки големите заслуги на Георги Дюлгеров за развитието на културния живот в Бургас и във връзка с чл. 21 ал.1 т.22 от Закона за местното самоуправление и местната администрация, предлагам на Общински съвет да вземе следното

Р Е Ш Е Н И Е: 
 Удостоява със званието „Почетен гражданин на Община Бургас” –  Проф. Георги Дюлгеров.
     Прилагам:

1. Предложение № 94-01-27576/11.08.14г. от инициативен комитет с подписка;
2. Биография на предлагания кандидат;
3. Подробни мотиви;

4. Описание на дейността на кандидата и заслугите му към община Бургас.

С уважение,
ДИМИТЪР НИКОЛОВ
Кмет на Община Бургас

